**OPIS PREDMETU ZÁKAZKY**

Predmetom konkrétnej zákazky zadávanej v DNS je zabezpečenie nákupu, dodávky a distribúcie elektrickej energie (elektriny) do odberného miesta podľa konkrétnych potrieb Prijímateľa/Objednávateľa po dobu trvania Zmluvy o dodávke elektriny (ďalej len „Zmluva“), v kvalite zodpovedajúcej špecifikácii uvedenej v Technických podmienkach prevádzkovateľa distribučnej sústavy, vrátane prevzatia zodpovednosti za odchýlku a jej prepravu distribučnou sústavou do jeho odberného miesta elektriny na obdobie uvedené v prílohe označenej ako „Odberné miesto a predpokladaný objem odberu“.

Poskytovateľ zabezpečí komplexné služby súvisiace s pravidelnou bezpečnou, stabilnou a komplexnou dodávkou elektriny do odberného miesta Prijímateľa/Objednávateľa vrátane prevzatia zodpovednosti za odchýlky voči zúčtovateľovi odchýlok za odberné miesto Prijímateľa/Objednávateľa za podmienok stanovených v Zmluve.

Povinnosťou Poskytovateľa je dodržiavať a postupovať v súlade so všeobecne záväznými právnymi predpismi v oblasti energetiky a príslušnými vyhláškami, výnosmi a rozhodnutiami Úradu pre reguláciu sieťových odvetví.

Poskytovateľ zabezpečí službu elektronického portálu zriadenú pre Prijímateľa/Objednávateľa. Prostredníctvom služby elektronického portálu môže používateľ využívať informácie o svojich odberných miestach, histórii spotreby.

Poskytovateľ zabezpečí možnosť spoločnej fakturácie za viacero odberných miest v správe jedného Prijímateľa/Objednávateľa, pričom predmetom fakturácie budú aj služby za distribúciu elektriny.